Apstiprināts ar

Valsts izglītības satura centra

2022.gada 12.oktobra rīkojumu Nr.4.1-07/109

**Skolēnu skatuves runas priekšnesumu video konkurss**

**NOLIKUMS**

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības un 2021. gada 9. oktobra rīkojuma Nr. 720 “Par ārkārtējās situācijas izsludināšanu” nosacījumi.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma.*

**1. MĒRĶIS**

Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana.

**2. UZDEVUMI**

* 1. Attīstīt bērnu un jauniešu skatuves runas kultūru un aktiermeistarības prasmes.
	2. Profesionāli novērtēt dalībnieku skatuves runas iemaņas un sniegt ieteikumus prasmju pilnveidei.
	3. Sekmēt bērnu un jauniešu interesi par latviešu un pasaules literatūras mantojumu un motivēt viņu darbību skatuves runas interešu pulciņos un skolu teātros.

**3. ORGANIZATORI**

Valsts izglītības satura centrs (VISC) sadarbībā ar Jelgavas valstspilsētas pašvaldības profesionālās tālākizglītības iestādi “Zemgales reģiona kompetenču attīstības centrs” un izglītības iestādēm.

**4. DALĪBNIEKI**

Jelgavas valstspilsētas pašvaldības izglītības iestāžu (vispārējās, profesionālās, speciālās un interešu izglītības) skolēni.

**5. Dalībnieka personas datu aizsardzības nosacījumi** (*pielikums Nr.1*)

Iesūtītie dalībnieku priekšnesumu video var tikt publiskoti un uzglabāti sociālo mediju kanālos – sociālo tīklu kontos: Facebook, Instagram, Twitter, mājas lapā [www.nacgavilet.lv](http://www.nacgavilet.lv/), datu glabāšanas platformā failiem.lv, kā arī televīzijā, interneta medijos un citos kanālos, var tikt neierobežotā daudzumā publiski, publicēti, publiski izplatīti, raidīti, retranslēti, padarīti pieejami sabiedrībai, tulkoti, adaptēti un jebkādi citādi pārveidoti. Priekšnesumu video materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

Dalībnieka pedagogs ir informēts un atbildīgs par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**6. NORISE**

Skolēnu skatuves runas priekšnesums video konkursā (turpmāk- konkurss) tematiski jāsaista ar skolēna spēju autora vārdiem paust izpratni, prieku, izbrīnu, redzējumu par sev un šim laikam aktuālām tēmām.

* 1. Konkurss notiek divās kārtās:
		1. **1. kārtā** iesūtītos video priekšnesumus **līdz 2023.gada 3.aprīlim** vērtē Zemgales reģiona kompetenču attīstības centra (ZRKAC) izveidota vērtēšanas komisija saskaņā ar šī nolikuma 7. punktā noteikto.
		2. 1. kārtā no izglītības iestādes piedalās ne vairāk kā 2 dalībnieki katrā grupā (grupas skat. 6.2.4. punktā).

6.1.3. Video priekšnesuma saiti un pieteikuma anketas (sk. pielikumu Nr.2) dalībnieki **līdz 2023.gada 24.martam** iesūta e-pastā: vesma.cielava@zrkac.jelgava.lv. Video priekšnesumus ielādē datu glabāšanas platformā www.failiem.lv. Video datnes nosaukumā iekļauj dalībnieka uzvārdu un klasi (paraugs: *Kalnins\_4*);

6.1.4. ZRKAC, ņemot vērā šī nolikuma 6.2. punktā noteiktos nosacījumus, organizē video priekšnesumu un pieteikuma anketas (sk. pielikums Nr. 3) iesūtīšanu 2.kārtai līdz 2023.gada 17.aprīlim **google photos (fotoattēli).**

6.1.5. **2. kārtai** iesūtītos video priekšnesumus **līdz 2023.gada** **30.aprīlim** vērtē VISC izveidota vērtēšanas komisija saskaņā ar šī nolikuma 14. punktā noteikto.

6.2. Konkursa norises nosacījumi:

6.2.1. Dalībnieks runā vienu prozas un vienu dzejas darbu. Vienu no darbiem var izpildīt latviešu valodas dialektā/izloksnē.

6.2.2. Mazākumtautību izglītības iestāžu dalībnieki vienu no darbiem var runāt dzimtajā valodā.

6.2.3. Katra atsevišķā literārā darba priekšnesuma ilgums nedrīkst pārsniegt 3 minūtes.

6.2.4. Dalībniekus vērtē 6 grupās:

- 1. klases grupa;

- 2.-3. klašu grupa;

- 4.- 6. klašu grupa;

- 7.- 9. klašu grupa;

- 10.-12. klašu grupa;

- profesionālās izglītības iestāžu audzēkņi.

6.2.5. Video priekšnesumu 2. kārtai izvirza no katras grupas:

- 3 dalībniekus no vispārējās izglītības iestādēm;

- 1 dalībnieku no katras interešu izglītības iestādes;

- 3 dalībniekus no profesionālās izglītības iestādēm.

**7. VĒRTĒŠANA**

7.1. Konkursa 1. kārtu vērtē Zemgales reģiona kompetenču attīstības centra (ZRKAC) izveidota vērtēšanas komisija.

7.2. Konkursa 2. kārtu vērtē VISC apstiprināta vērtēšanas komisija.

7.3. Skatuves runas vērtēšanas kritēriji (max 50 punkti):

 1) domas atklāsme (runas loģika un runātāja uzdevums) - 10 punkti,

2) spilgtu priekšstatu gleznu esamība un atklāsme klausītājam (teikto redzēt, dzirdēt, saprast) - 10 punkti

 3) kontakts ar klausītāju (kam runā) - 10 punkti,

 4) skaidra dikcija un artikulācija - 10 punkti,

 5) repertuāra atbilstība runātājam (vecums, individualitāte) - 10 punkti.

7.4. Saskaņā ar vērtēšanas komisijas vērtējumu dalībnieki saņem augstākās pakāpes diplomus, I, II, III pakāpes diplomus un pateicības:

Augstākās pakāpes diploms - 45 – 50 punkti,

I pakāpes diploms - 40 – 44,99 punkti,

II pakāpes diploms - 30 – 39,99 punkti,

III pakāpes diploms - 20 – 29,99 punkti,

Pateicība par piedalīšanos līdz 19,99 punktiem.

**8. FINANSĒŠANA**

8.1. 1. kārtu finansē Jelgavas valstspilsētas pašvaldība.

8.2. 2. kārtas konkursa norisei vērtēšanas komisijas darba samaksu finansē no valsts budžeta 42.03. apakšprogrammas „Skolu jaunatnes dziesmu un deju svētki”.

**VAIRĀK INFORMĀCIJAS**

Zemgales reģiona kompetenču attīstības centra Izglītības attīstības nodaļas galvenā speciāliste Olga Grundāne, tālr. 6302153, e-pasts: olga.grundane@zrkac.jelgava.lv,

Zemgales reģiona kompetenču attīstības centra Izglītības attīstības nodaļas vadītāja Vēsma Cielava, tālr. 6302154, e-pasts: vesma.cielava@zrkac.jelgava.lv

**PROJEKTA VADĪTĀJA**

VISC Interešu izglītības un audzināšanas darba nodaļas vecākā referente Dace Jurka, tālr.60001626; 29179179, e-pasts: dace.jurka@visc.gov.lv.

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**PIETEIKUMS**

 **Skolēnu skatuves runas priekšnesumu video konkursa**

**1.kārtai**

Pieteikums jāiesūta elektroniski **līdz** **2023.gada 24.martam**

e-pastā: vesma.cielava@zrkac.jelgava.lv

Jelgavas valstspilsētas pašvaldība

**Konkursa dalībnieki**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N.p.k. | Dalībniekavārds, uzvārds | Izglītības iestāde | Klase | Autoravārds, uzvārds | Nosaukums | Ilgums(nepārsniedz3 min.) | Pedagogavārds, uzvārds | Tālruņa nr. |
|  |  |  |  |  |  |  |  |  |
|  |  |  |
|  |  |  |  |  |  |  |  |  |
|  |  |  |

Informāciju sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

Kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, epasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.3*

**PIETEIKUMS**

 **Skolēnu skatuves runas priekšnesumu video konkursa**

**2.kārtai**

Pieteikums jāiesūta elektroniski **līdz 2023.gada 17.aprīlim**

uz e-pastu**:** dace.jurka@visc.gov.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

novads/valstspilsēta

**Konkursa dalībnieki**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N.p.k. | Dalībnieka vārds, uzvārds | Izglītības iestāde | Klase | Autoravārds, uzvārds | Nosaukums | Ilgums(nepārsniedz 3 min.) | Pedagogavārds, uzvārds | Tālruņa nr. |
|  |  |  |  |  |  |  |  |  |
|  |  |  |
|  |  |  |  |  |  |  |  |  |
|  |  |  |

Informāciju sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

Kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, epasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_